CELEX: 32016R0651
Language: et
Date: 2016-04-05 00:00:00
Title: Komisjoni delegeeritud määrus (EL) 2016/651, 5. aprill 2016, millega parandatakse delegeeritud määrust (EL) 2015/2446, millega täiendatakse Euroopa Parlamendi ja nõukogu määrust (EL) nr 952/2013 seoses liidu tolliseadustiku teatavaid sätteid käsitlevate üksikasjalike eeskirjadega

27.4.2016   
            
            
               ET
            
            
               Euroopa Liidu Teataja
            
            
               L 111/1
            
         KOMISJONI DELEGEERITUD MÄÄRUS (EL) 2016/651,
   5. aprill 2016,
   millega parandatakse delegeeritud määrust (EL) 2015/2446, millega täiendatakse Euroopa Parlamendi ja nõukogu määrust (EL) nr 952/2013 seoses liidu tolliseadustiku teatavaid sätteid käsitlevate üksikasjalike eeskirjadega
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artiklit 160,
   ning arvestades järgmist:
   
               (1)
            
            
               Pärast komisjoni delegeeritud määruse (EL) 2015/2446 (2) avaldamist leiti sellest kaks viga.
            
         
               (2)
            
            
               Esimene viga on seotud delegeeritud määruse (EL) 2015/2446 artiklis 139 sätestatud eeldusega kõnealuse delegeeritud määruse artikli 136 lõikes 1 osutatud teatavate kaubaliikide deklareerimise kohta. Kõnealuse eelduse eesmärk oli hõlmata sama liiki kaupa nagu praegu kohaldatava komisjoni määruse (EMÜ) nr 2454/93 (3) alusel ehk siis järgmisi: kaubaalused, konteinerid ja transpordivahendid ning varuosad, lisaseadmed ja varustus nende kaubaaluste, konteinerite ja transpordivahendite jaoks; isiklikud asjad ja spordikaubad; meremeeste ajaviitevahendid, mida kasutatakse rahvusvahelises mereliikluses osaleval laeval; meditsiini-, kirurgia- ja laboriseadmed; katastroofiabi vahendid, mida kasutatakse seoses liidu tolliterritooriumi tabanud katastroofide või samalaadsete olukordade tagajärgede kõrvaldamiseks võetavate meetmetega; reisijate poolt ajutiselt imporditud kaasaskantavad muusikariistad, mida kavatsetakse kasutada erialaste töövahenditena. Delegeeritud määruse (EL) 2015/2446 viimistlemisel muudeti selle artiklis 136 loetletud kaupade järjekorda, kuid nende kaupadega seotud viited jäid ekslikult kõnealuse delegeeritud määruse artiklis 139 ajakohastamata. Seepärast tuleks need viited parandada.
            
         
               (3)
            
            
               Teine viga on seotud delegeeritud määruse (EL) 2015/2446 artikli 141 lõikega 1. Praegu kohaldatavas määruse (EMÜ) nr 2454/93 artikli 233 lõike 1 punktis b sätestatakse, et piiratud ja väga erakorralistel juhtudel võib lugeda piiri ületamise ajutise impordi, ekspordi või reekspordi deklaratsiooniks. Seda sätet ei lisatud eksikombel delegeeritud määrusesse (EL) 2015/2446 ja selle tulemusel ei ole võimalik deklareerida teatavaid kaupu üksnes liidu tolliterritooriumi piiri ületamisega. Delegeeritud määruse (EL) 2015/2446 vastuvõtmise ajal ei olnud kavas muuta sätet selle kohta, millist liiki toiminguid loetakse tollideklaratsiooni esitamiseks. Artikli 141 lõiget 1 tuleks seega parandada.
            
         
               (4)
            
            
               Seepärast tuleks delegeeritud määrust (EL) 2015/2446 vastavalt parandada.
            
         
               (5)
            
            
               Käesoleva määruse sätteid tuleks kohaldada alates 1. maist 2016, et võimaldada tolliseadustiku täielikku kohaldamist,
            
         ON VASTU VÕTNUD KÄESOLEVA MÄÄRUSE:
   Artikkel 1
   Delegeeritud määruse (EL) 2015/2446 parandused
   Delegeeritud määrust (EL) 2015/2446 parandatakse järgmiselt.
   
               1)
            
            
               Artikkel 139 asendatakse järgmisega:
               „Artikkel 139
               1.   Kui artikli 136 lõike 1 punktides a–d ning punktides h ja i osutatud kaupa ei ole deklareeritud teisiti, tuleb see deklareerida ajutiseks impordiks vastavalt artiklile 141.
               2.   Kui artikli 136 lõike 1 punktides a–d ning punktides h ja i osutatud kaupa ei ole deklareeritud teisiti, tuleb see deklareerida ajutise impordi protseduuri lõpetavaks reekspordiks vastavalt artiklile 141.“
            
         
               2)
            
            
               Artikli 141 lõikele 1 lisatakse punkt d:
               
                           „d)
                        
                        
                           üksnes liidu tolliterritooriumi piiri ületamine ühes järgmistest olukordadest:
                           
                                       i)
                                    
                                    
                                       kui vastavalt tolliseadustiku artikli 135 lõikes 5 osutatud erieeskirjadele kohaldatakse vabastust kauba esitamise kohustusest;
                                    
                                 
                                       ii)
                                    
                                    
                                       kui kaup loetakse reekspordiks deklareerituks vastavalt käesoleva määruse artikli 139 lõikele 2;
                                    
                                 
                                       iii)
                                    
                                    
                                       kui kaup loetakse ekspordiks deklareerituks vastavalt käesoleva määruse artikli 140 lõikele 1.“
                                    
                                 
                     
         Artikkel 2
   Jõustumine
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Seda kohaldatakse alates 1. maist 2016.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. aprill 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 269, 10.10.2013, lk 1.
   
      (2)  Komisjoni 28. juuli 2015. aasta delegeeritud määrus (EL) 2015/2446, millega täiendatakse Euroopa Parlamendi ja nõukogu määrust (EL) nr 952/2013 seoses liidu tolliseadustiku teatavaid sätteid käsitlevate üksikasjalike eeskirjadega (ELT L 343, 29.12.2015, lk 1).
   
      (3)  Komisjoni 2. juuli 1993. aasta määrus (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (EÜT L 253, 11.10.1993, lk 1).